JayJayThrowThrow/commonwealth-wiki-mix huggingface dataset:
ജെസ്സി ഓവൻസ്

ലഘുചിത്രം
ജെയിംസ് ക്ലീവ്ലാൻഡ് 'ജെസ്സി' ഓവെൻസ് (സെപ്റ്റംബർ 12, 1913 – മാർച്ച് 31, 1980) ഒരു അമേരിക്കൻ ട്രാക്ക് ആൻഡ് ഫീൽഡ് കായിക താരമായിരുന്നു. 1936-ൽ ജർമ്മനിയിലെ ബർലിൻ ഒളിമ്പിക്സിൽ നാല്‌ സ്വർ‌ണ്ണ മെഡലുകൾ കരസ്ഥമാക്കുക വഴി അദ്ദേഹം ലോക പ്രശസ്തനായി മാറി. 100 മീറ്റർ, 200 മീറ്റർ, ലോങ് ജമ്പ്, 4x100 മീറ്റർ റിലേ എന്നിവയിലാണ്‌ ആ നാലു സ്വർ‌ണ്ണ മെഡലുകൾ.
ജീവിത രേഖ

1913 സെപ്റ്റംബർ 13-ന് അലബാമയിലെ ലോറൻസ് കൗണ്ടിയിൽ ഹെൻറി ഓവൻസിന്റെയും എമ്മയുടെയും മകനായി ജെസ്സി ഓവെൻസ് ജനിച്ചു. 100 മീറ്റർ 10.3 സെക്കൻഡ് കൊണ്ടും 200 മീറ്ററിൽ 20.7 സെക്കൻഡ് കൊണ്ടും ഒന്നാമതായെത്തിയ ഓവൻസ് ലോങ്ജമ്പിലും 8.06 മീറ്റർ ചാടി സ്വർണ്ണമണിഞ്ഞു. 39.8 സെക്കൻഡ് കൊണ്ട് 4 x 100 മീറ്റർ റിലേയിൽ ലോക റെക്കോഡ് സൃഷ്ടിച്ച അമേരിക്കൻ ടീമിലെ അംഗമെന്ന നിലയിലായിരുന്നു നാലാം സ്വർണം.

100 മീറ്ററീൽ നാട്ടുകാരനായ മെറ്റ്കാൽഫിനെ കീഴടക്കിയ ഓവൻസ് തൊട്ടടുത്ത ദിവസം ലോങ്ജമ്പിൽ ജർമ്മനിയുടെ ലുസ്ലോംഗിനെ പിന്തള്ളിയാണ് റെക്കോഡിലെത്തിയത്. സ്വപ്നസദൃശ്യമായ നേട്ടങ്ങൾ കൊയ്ത ഓവൻസിന്റെ ജീവിതം പക്ഷേ എന്നും കടുത്ത ദാരിദ്ര്യത്തിലായിരുന്നു. കൊച്ചു നാളിലേ കഠിന ജോലികൾ ചെയ്യേണ്ടിവന്നു. ബർലിൻ ഒളിമ്പിക്സോടെ നാട്ടിൽ വീരപുരുഷനായി മാറിയെങ്കിലും ജീവിക്കാൻ വേണ്ടി പിന്നെയും ഏറെ ബുദ്ധിമുട്ടേണ്ടി വന്നു. ഒരിക്കൽ 2000 ഡോളർ വാഗ്ദാനം ചെയ്യപ്പെട്ടപ്പോൾ ഓവൻസ് ഒരു കുതിരയ്ക്കൊപ്പം മത്സരിച്ചോടാൻ തയ്യാറായി. ഒരു ഒളിമ്പിക് ചാമ്പ്യൻ ഇത്തരം വിനോദങ്ങൾക്ക് തയ്യാറാവുന്നത് നാണക്കേടാണെന്നു പറഞ്ഞ കൂട്ടുകാരോട്, ഒളിമ്പിക് മെഡൽ കൊണ്ട് വിശപ്പടക്കാനാവില്ലല്ലോ എന്നായിരുന്നു ഓവൻസ് ചോദിച്ചത്. ഒരൊറ്റ ഒളിമ്പിക്സിലേ അദ്ദേഹം മെഡൽ നേടിയിട്ടുള്ളു. പക്ഷേ, ബർലിൻ ഒളിമ്പിക്സിന്റെ രാഷ്ട്രീയ സാമൂഹിക പശ്ചാത്തലം ജെസി ഓവൻസിന്റെ നേട്ടങ്ങളെ കൂടുതൽ മഹത്തരമാക്കുന്നു.

ജീവിതകാലം മുഴുവൻ പുകവലി ശീലമാക്കിയതിനെത്തുടർന്ന് അവസാനകാലത്ത് അതിഗുരുതരമായ ശ്വാസകോശാർബുദം ബാധിച്ച് ചികിത്സയിലായിരുന്ന ഓവൻസ്, 1980 മാർച്ച് 31-ന്, 66-ആം വയസിൽ‍ അരിസോണയിൽ വച്ച് അന്തരിച്ചു. മരണസമയത്ത് ഭാര്യ റൂത്ത് ഓവൻസും മൂന്ന് മക്കളും അദ്ദേഹത്തോടൊപ്പമുണ്ടായിരുന്നു. ഷിക്കാഗോയിലെ ഓക്ക് വുഡ് സെമിത്തേരിയിലാണ് അദ്ദേഹത്തിന്റെ മൃതദേഹം സംസ്കരിച്ചത്. അന്നത്തെ അമേരിക്കൻ പ്രസിഡന്റായിരുന്ന ജിമ്മി കാർട്ടർ അദ്ദേഹത്തിന്റെ മരണത്തിൽ അനുശോചിച്ചത് ഇപ്രകാരമായിരുന്നു: 'ഓവൻസിനെപ്പോലെ സമൂഹത്തിലെ അടിച്ചമർത്തലുകൾക്കെതിരെ ശബ്ദിച്ച ഒരു കായികതാരം ഇതുവരെ ഉണ്ടായിട്ടില്ല, ഇനി ഉണ്ടാകുകയുമില്ല.'
പുരസ്കാരങ്ങൾ

അവലംബം


പുറം കണ്ണികൾ

* Official website
*American Experience - Jesse Owens - PBS documentary (video, 52 mins)
* Obituary, New York Times, April 1, 1980
* Jesse Owens Memorial at Find A Grave
* Jesse Owens Museum
* Jesse Owens Information
*
* Official "Jesse Owens Movie" Website
* Owens's accomplishments and encounter with Adolf Hitler (ESPN)
* Jesse Owens video newsreel
* Jesse Owens video in Riefenstahl's Olympia (1936)
* Jesse Owens's U.S. Olympic Team bio
* Path of the Olympic Torch to Owens's birthplace in North Alabama
* Jesse Owens article, Encyclopedia of Alabama


വർഗ്ഗം:അമേരിക്കൻ അത്‌ലറ്റുകൾ
വർഗ്ഗം:ഒളിമ്പിക് മെഡൽ ജേതാക്കൾ
വർഗ്ഗം:1913-ൽ ജനിച്ചവർ
വർഗ്ഗം:1980-ൽ മരിച്ചവർ
വർഗ്ഗം:സെപ്റ്റംബർ 12-ന് ജനിച്ചവർ
വർഗ്ഗം:മാർച്ച് 31-ന് മരിച്ചവർ
ഇറ്റാനഗർ

അരുണാചൽ പ്രദേശിന്റെ തലസ്ഥാനമാണ്‌ ഇറ്റാനഗർ (Hindi: ईटानगर). ഹിമാലയ പർവ്വതത്തിന്റെ താഴ്‌വരകളിൽ പാപും പാരെ ജില്ലയിലാണ്‌ ഈ നഗരം സ്ഥിതി ചെയ്യുന്നത്.

പതിനഞ്ചാം നൂറ്റാണ്ടിൽ നിർമ്മിക്കപ്പെട്ടെ ഇറ്റാ കൊട്ടാരത്തിൽനിന്നുമാണ്‌ ഈ നഗരത്തിന്‌ ഇറ്റാനഗർ എന്ന പേർ വന്നത്.

ഇറ്റാനഗർ സ്ഥിതിചെയ്യുന്നത് ഉത്തര അക്ഷാംശം 27.1 പൂർവ്വ രേഖാംശം 93.62, സമുദ്രനിരപ്പിൽനിന്നും 440 മീറ്റർ ഉയരത്തിലായാണ്‌ .

2001-ലെ കാനേഷുമാരി കണക്കുകൾ പ്രകാരം ഇറ്റാനഗറിലെ ജനസംഖ്യ 34,970 ആണ്‌ - ഇതിൽ 53% പുരുഷന്മാരും 47% സ്ത്രീകളുമാണ്‌. 69% സാക്ഷരതയുള്ള ഇവിടെ പുരുഷസാക്ഷരത 75 ശതമാനവും സ്ത്രീസാക്ഷരത 61 ശതമാനവുമാണ്‌.
thumb|left|അരുണാചൽ പ്രദേശ് ഭൂപടത്തിൽ ഇറ്റാനഗർ
അവലംബങ്ങൾ


വർഗ്ഗം:ഇന്ത്യയിലെ സംസ്ഥാനതലസ്ഥാനങ്ങൾ
വർഗ്ഗം:അരുണാചൽ പ്രദേശിലെ പട്ടണങ്ങൾ
വർഗ്ഗം:ഇറ്റാനഗർ
തച്ചമ്പാറ ഗ്രാമപഞ്ചായത്ത്

ലഘുചിത്രം|Thachampara School
പാലക്കാട് ജില്ലയിലെ മണ്ണാർക്കാട് താലൂക്കിൽ ഉൾപ്പെട്ട ഒരു ഗ്രാമപഞ്ചായത്താണു തച്ചമ്പാറ. 1979-ൽ കരിമ്പ, കാരാകുറിശ്ശി, പൊറ്റശ്ശേരി എന്നീ പഞ്ചായത്തുകളുടെ ഭാഗങ്ങൾ സംയോജിപ്പിച്ചുകൊണ്ട് രൂപവത്കരിച്ച തച്ചമ്പാറ ഗ്രാമ പഞ്ചായത്തിന് 53.57 ച.കി.മീ. വിസ്തീർണമുണ്ട്. തച്ചമ്പാറ പഞ്ചായത്തിൽ 15 വാർഡുകൾ ആണ്. പ്രധാന വിളകളായ റബ്ബർ, കുരുമുളക്, നാളികേരം എന്നിവയ്ക്കു പുറമേ നെല്ല്, കവുങ്ങ്, വാഴ, കശുമാവ് തുടങ്ങിയവയും ഇവിടെ കൃഷി ചെയ്യുന്നുണ്ട്. കുളങ്ങളും കിണറുകളുമാണ് മുഖ്യ ജലസ്രോതസ്സുകൾ. കാഞ്ഞിരപ്പുഴ ഡാമിന്റെ പ്രധാന ജലസ്രോതസ്സായ പാലക്കയം പുഴ ഈ പഞ്ചായത്തിലാണ്.
ചൂരിയോട് പുഴ പാലം മുതൽ മാച്ചാംതോട് തോട്ടു പാലം വരെ ദേശീയപാത 213 (പഴയ കോഴിക്കോട് മദിരാശി ട്രങ്ക് റോഡ്) ഈ പഞ്ചായത്തിലാണ്. ആദ്യകാലം മുതൽക്കുതന്നെ കല, സംസ്കാരം, വിദ്യാഭ്യാസം മുതലായവകളിൽ തത്പരരായിരുന്ന പ്രഗല്ഭർ ഉണ്ടായിരുന്നു. പ്രമുഖ വിദ്യാലയം തച്ചമ്പാറ ദേശബന്ധു ഹയർ സെക്കന്ററി സ്ക്കൂൾ ആണ്. അതുപോലെ വളരെ പഴക്കമേറിയ ഒരു ആശുപത്രി ദീനബന്ധുവാണ്. ഇപ്പോഴിത് ഇസാഫ് ഹോസ്പിറ്റൽ എന്നറിയപ്പെടുന്നു.
കലാ ബന്ധു എന്ന പേരിലൊരു സിനിമാ തീയ്യറ്ററും മുൻപിവിടെ ഉണ്ടായിരുന്നു.പ്രാഥമികാരോഗ്യകേന്ദ്രം, ആയുർവേദ ഡിസ്പെൻസറി, കൃഷിഭവന്, ഫോറസ്റ്റ് ഓഫീസ്, ടെലിഫോൺ എക്സ്ചേയ്ഞ്ച്, വില്ലേജ് ഓഫീസ്, മൃഗാശുപത്രി പോസ്റ്റ് ഓഫീസുകൾ എന്നിവയാണ് പ്രധാന സർക്കാർ സ്ഥാപനങ്ങൾ.

ഈ പഞ്ചായത്തിലെ വിദ്യാഭ്യാസ സൗകര്യങ്ങൾ ഏതാണ്ട് പൂർണമായും സ്വകാര്യമേഖലയെ ആശ്രയിച്ചിരിക്കുന്നു. 3 എൽ.പി. സ്കൂളുകൾ, 2 യു.പി. സ്കൂളുകൾ, 1 ഹൈസ്കൂൾ, ഹയർ സെക്കൻഡറി, 21 അംഗൻവാടികൾ, 3 ഗ്രന്ഥശാലകൾ എന്നിവ ഇവിടെ പ്രവർത്തിക്കുന്നുണ്ട്. വൻകിട വ്യവസായശാലകളൊന്നുമില്ലാത്ത ഈ പഞ്ചായത്തിൽ സ്വകാര്യമേഖലയിൽ പ്രവർത്തിക്കുന്ന പല ചെറുകിട വ്യവസായ യൂണിറ്റുകളും ഉണ്ട്.
ജനങ്ങളിൽ ഭൂരിപക്ഷം ഹിന്ദുക്കളാണ്. ശേഷിക്കുന്നവരിൽ മുസ്ലീം, ക്രിസ്ത്യൻ മതവിഭാഗക്കാരും ഉൾപ്പെടുന്നു. 1950-ന്റെ മധ്യത്തിൽ ഇവിടേക്ക് വൻതോതിൽ കുടിയേറ്റമുണ്ടായി. പഞ്ചായത്തിനുള്ളിൽ 7 ക്രിസ്ത്യൻ പള്ളികളും 9 മുസ്ലീം പള്ളികളും ഉണ്ട്. മുതുകുറുശ്ശി കിരാതമൂർത്തി ക്ഷേത്രം, അയ്യപ്പൻകാവ്, ശ്രീ കുറുമ്പ കാവ്
(കുന്നത്ത് കാവ്) എന്നിവ ഇവിടത്തെ പ്രധാന ഹൈന്ദവ ആരാധനാലയങ്ങളാണ്. തച്ചമ്പാറയിലെ അനുഷ്ഠാനകലാരൂപങ്ങളിൽ പൂതനും തിറയും, കാളവേല, തട്ടിന്മേൽ കൂത്ത് എന്നിവയ്ക്കാണ് പ്രാമുഖ്യം. വിശേഷാവസരങ്ങളിൽ പാഠകം, കഥകളി, ഓട്ടൻതുള്ളൽ എന്നിവയും അവതരിപ്പിക്കപ്പെടാറുണ്ട്.
തച്ചമ്പാറ കുന്നത്തുകാവ് കുറുംബ ഭഗവതിക്ഷേത്രത്തിലെ (തച്ചമ്പാറ പൂരം) പ്രധാനമാണ്.
വാർഡുകൾ

തച്ചമ്പാറ ഗ്രാമ പഞ്ചായത്തിൽ 15 വാർഡുകളുണ്ട്.
1 ചൂരിയോട്
2 കൂറ്റമ്പാടം
3 വളഞ്ഞപ്പാലം
4 മുതുകുറുശ്ശി
5 മുണ്ടമ്പലം
6 പിച്ചളമുണ്ട
7 പാലക്കയം
8 വാക്കോടൻ
9 ഇരുമ്പാമുട്ടി
10 ചീനിക്കപ്പാറ
11 ചെന്തുണ്ട്
12 പൊന്നങ്കോട്
13 തച്ചമ്പാറ
14 നെടുമണ്ണ്
15 മാട്ടം.
അവലംബം

*http://www.trend.kerala.gov.in
*http://lsgkerala.in/
*Census data 2001


വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
ദി അണ്ടർറ്റേക്കർ

മാർക്ക് വില്യം കലവേ (ജനനം മാർച്ച് 24, 1965) ഒരു അമേരിക്കൻ പ്രൊഫഷണൽ റെസ്‌ലറാണ്. റിങ് നാമമായ ദി അണ്ടർറ്റേക്കർ എന്ന പേരിലാണ് ഇദ്ദേഹം അറിയപ്പെടുന്നത്. വേൾഡ് റെസ്‌ലിങ് എന്റർടെയിന്മെന്റുമായി (WWE) കരാറിലേർപ്പെട്ടിരിക്കുന്ന ഇദ്ദേഹം ഇപ്പോൾ അതിലെ സ്മാക്ക്‌ഡൗൺ വിഭാഗത്തിൽ പ്രവർത്തിക്കുന്നു.

കലവേ തന്റെ ഗുസ്തി ജീവിതം ആരംചിച്ചത് 1984-ൽ വേൾഡ് ക്ലാസ് ചാമ്പ്യൻഷിപ്പ് റെസ്‌ലിങ്ങിലൂടെയാണ്. 1989-ൽ ഇദ്ദേഹം വേൾഡ് ചാമ്പ്യൻഷിപ്പ് റെസ്‌ലിങ്ങിൽ (WCW) ചേർന്നു. 1990-ൽ ഡബ്ലിയു സി ഡബ്ലിയു കരാർ പുതുക്കാഞ്ഞതിനാൽ ഇദ്ദേഹം വേൾഡ് റെസ്‌ലിങ് എന്റർടെയിന്മെന്റിലേക്ക് മാറി. അതിനുശേഷം ഡബ്ലിയു ഡബ്ലിയു ഇയിൽത്തെന്നെ തുടർന്ന കലവേ ഇപ്പോൾ അവിടുത്തെ ഏറ്റവും മുതിർന്ന താരങ്ങളിൽ ഒരാളാണ്.

റെസിൽമാനിയയിൽ 21 തവണ തുടർച്ചയായി ജയിച്ച ഇദ്ദേഹം 2014ൽ ആണ് ആദ്യമായി പരാജയപ്പെടുന്നത്. ആറ് തവണലോക ചാമ്പ്യനായിട്ടുണ്ട് (നാല് തവണ ഡബ്ലിയു ഡബ്ലിയു ഇ ചാമ്പ്യൻ, രണ്ട് തവണ വേൾഡ് ഹെവിവെയ്റ്റ് ചാമ്പ്യൻ). 2007 റോയൽ റമ്പിളിലെ വിജയിയും ഇദ്ദേഹമായിരുന്നു.
അവലംബം


വർഗ്ഗം:പ്രൊഫഷണൽ റെസ്‌ലർമാർ
വർഗ്ഗം:1965-ൽ ജനിച്ചവർ
ട്രിപ്പിൾ എച്ച്

പോൾ മൈക്കൽ ലെവിസ്ക്യു (ജനനം ജൂലൈ 27, 1969) ഒരു അമേരിക്കൻ പ്രൊഫഷണൽ റെസ്‌ലറും ചലച്ചിത്രനടനുമാണ്. റിങ് നാമമായ ട്രിപ്പിൾ എച്ച്‍ എന്ന പേരിലാണ് ഇദ്ദേഹം അറിയപ്പെടുന്നത്. വേൾഡ് റെസ്‌ലിങ് എന്റർടെയിന്മെന്റുമായി (WWE) കരാറിലേർപ്പെട്ടിരിക്കുന്ന ഇദ്ദേഹം ഇപ്പോൾ അതിലെ റോ വിഭാഗത്തിൽ പ്രവർത്തിക്കുന്നു. .

1993-ൽ വേൾഡ് ചാമ്പ്യൻഷിപ്പ് റെസ്‌ലിങ്ങിലാൺ ഇദ്ദേഹം തന്റെ ഗുസ്തി ജീവിതം ആരംഭിച്ചത്. 1995-ൽ വേൾഡ് റെസ്‌ലിങ് എന്റർടെയിന്മെന്റിൽ ചേർന്നു. ഡി-ജെനറേഷൻ എക്സ് (D-X) എന്ന സംഘത്തിലെ അംഗമായാണ് ആദ്യ കാലങ്ങളിൽ ഇദ്ദേഹം പ്രവർത്തിച്ചത്. ഡിഎക്സുമായി വേർപിരിഞ്ഞതിനുശേഷം ഇദ്ദേഹം ഡബ്ലിയു ഡബ്ലിയു ഇയിലെ ഒരു പ്രധാന താരമായി മാറുകയും പല ചാമ്പ്യൻഷിപ്പുകൾ നേടുകയും ചെയ്തു. ഡബ്ലിയു ഡബ്ലിയു ഇയുടെ എക്സിക്യൂട്ടിവ് വൈസ് പ്രസിഡന്റ് ആയ സ്റ്റെഫാനി മക്മാനാണ് ഭാര്യ.

ഇദ്ദേഹം ആകെ 12 തവണ ലോകചാമ്പ്യനായിട്ടുണ്ട് (7 തവണ ഡബ്ലിയു ഡബ്ലിയു ഇ ചാമ്പ്യൻ, 5 തവണ വേൾഡ് ഹെവിവെയ്റ്റ് ചാമ്പ്യൻ). ഇവക്ക് പുറമേ 1997 കിങ് ഓഫ് ദ റിങ്, 2002 റോയൽ റമ്പിൾ എന്നിവ ഇദ്ദേഹം വിജയിച്ചിട്ടുണ്ട്.
bill goldberg


വർഗ്ഗം:ജീവചരിത്രം
വർഗ്ഗം:പ്രൊഫഷണൽ റെസ്‌ലർമാർ
വർഗ്ഗം:ജൂലൈ 27-ന് ജനിച്ചവർ
വർഗ്ഗം:1969-ൽ ജനിച്ചവർ
ഷിംല

shelem bale


ഇന്ത്യയിലെ വടക്കുഭാഗത്ത് ഹിമാചൽ പ്രദേശ് സംസ്ഥാനത്തിൽ സ്ഥിതി ചെയ്യുന്ന ഒരു നഗരമാണ് ഷിംല (നേരത്തേ സിംല, ഹിന്ദി: शिमला). ഇതു ഹിമാചൽ പ്രദേശീന്റെ തലസ്ഥാനം കൂടിയാണ്. 1864 ൽ ബ്രിട്ടീഷ് ഭരണ കാലത്ത് ശിം‌ല ഇന്ത്യയുടെ വേനൽക്കാല തലസ്ഥാനമായി പ്രഖ്യാപിച്ചിരുന്നു. വളരെ പ്രശസ്തമായ ഒരു വിനോദ സഞ്ചാരകേന്ദ്രമാ‍യ ഷിംല മലകളുടെ രാജ്ഞി എന്നറിയപ്പെടുന്നു. ഹിമാലയപർവത നിരകളുടെ വടക്കു പടിഞ്ഞാ‍റായി സ്ഥിതി ചെയ്യുന്ന ഈ നഗരം സമുദ്രനിരപ്പിൽ നിന്നും 2130 മീറ്റർ (6998 അടി ) ഉയരത്തിലാണ് സ്ഥിതി ചെയ്യുന്നത്. ഏറ്റവും അടുത്ത നഗരമായ ചണ്ഡിഗഡിൽ നിന്നും ഏകദേശം 115 കി. മീ ദൂരവും, ഡെൽഹിയിൽ നിന്നും ഏകദേശം 365 കി. മീ ദൂരത്തിലുമാണ് ഷിംല സ്ഥിതി ചെയ്യുന്നത്.
ചരിത്രം

right|250px|thumb| 1850 കളിലെ ശിംല. ശിംല പാലം
ഷിംല എന്ന പേര് 1819 ൽ ഗൂർ‍ഖയുദ്ധത്തിന് ശേഷം ബ്രിട്ടീഷുകാരാണ് സ്ഥാപിച്ചത്. അതിനു മുമ്പ് ഷിംല ഹിന്ദു ദൈവമായ ശ്യാമളാദേവിയുടെ പേരിലാണ് അറിയപ്പെട്ടിരുന്നത്. 1822 ൽ സ്കോട്ടിഷ് സൈനികനായ ചാൾസ് പ്രാറ്റ് കെന്നഡി ഇവിടെ ആദ്യത്തെ വേനൽക്കാല വസതി സ്ഥാപിച്ചു. ആ സമയത്ത് തന്നെ 1828 മുതൽ 1835 വരെ ഇന്ത്യയുടെ ഗവർണർ ജനറലായിരുന്ന വില്യം ബെന്റിക് പ്രഭുവിന് ഷിം‌ല വളരെ പ്രിയപ്പെട്ടതായി മാറി. ബ്രിട്ടീഷ് സൈനികരും വ്യാപാരികളും ഉദ്യോഗസ്ഥന്മാരും വേനൽക്കാലത്ത് ചൂടിൽ നിന്ന് രക്ഷ നേടാൻ വേണ്ടി ഇവിടേക്ക് നീങ്ങിയിരുന്നു. 1864-ൽ ഷിംലയെ ബ്രിട്ടീഷ് ഇന്ത്യയുടെ വേനൽക്കാലതലസ്ഥാനമാക്കി. ഈ വർഷംതന്നെ സിംലയിൽ ഒരു സ്ഥിരം സൈനിക ആസ്ഥാനം തുടങ്ങാനും തീരുമാനമായി.

1906 ൽ പണി തീർത്ത കാൽക്ക-ഷിംല റെയിൽ‌വേ ഇവിടേക്കുള്ള എത്തിച്ചേരൽ എളുപ്പമാക്കി. 1947-ൽ ഇന്ത്യ സ്വതന്ത്രമാകുകയും പഞ്ചാബിന്റെ പരമ്പരാഗതതലസ്ഥാനമായ ലാഹോർ, പാകിസ്താനിലെ പഞ്ചാബിന്റെ ഭാഗമാകുകയും ചെയ്തപ്പോൾ, ഇന്ത്യൻ പഞ്ചാബിന്റെ താൽക്കാലികതലസ്ഥാനമായി ഷിംല മാറി. 1960-ൽ ചണ്ഡീഗഢ് നഗരം പണിതീരുന്നതു വരെ ഈ സ്ഥിതി തുടർന്നു. 1971 ൽ ഹിമാചൽ പ്രദേശ് സംസ്ഥാനം രൂപവത്കരിച്ചപ്പോൾ ഷിംലയെ ഇതിന്റെ തലസ്ഥാനമാക്കി.
right|thumb|200px|കാൽക്ക-ഷിംല റെയിൽ‌വേ ഒരു ട്രെയിൻ
ഭൂമിശാസ്ത്രം

ഹിമാലയത്തിന്റെ വടക്ക് പടിഞ്ഞാറ് ഭാഗത്തായിട്ടാണ് ഷിംല സ്ഥിതി ചെയ്യുന്നത്. സമുദ്രനിരപ്പിൽ നിന്ന് 2397.59 meters (7866.10 ft) ഉയരത്തിലായിട്ടാണ് സ്ഥാനം. ഏകദേശം 9.2 km നീളത്തിൽ കിഴക്ക് നിന്നും പടിഞ്ഞാറോട്ട് പരന്നായി ഷിംല സ്ഥിതി ചെയ്യുന്നു. . ഷിംലയിലെ ഏറ്റവും ഉയരം കൂടിയ സ്ഥലമായ ജക്കൂ മലകൾ 2454 meters (8051 ft) ഉയരത്തിലാണ് സ്ഥിതി ചെയ്യുന്നത്. ഭൂമികുലുക്കത്തിന് സാധ്യതയുള്ള പ്രദേശങ്ങളിൽ ഒന്നാണ് ഷിംല. ബലം കുറഞ്ഞ നിർമ്മാണ രീതികളും അശാസ്ത്രീയമായ രീതികളും ഇവിടുത്തെ പ്രദേശങ്ങൾക്ക് വളരെയധികം ഭീഷണിയായി മാറിയിട്ടുണ്ട്. നഗരത്തിലെ ഏറ്റവും അടുത്ത നദി 21 കി. മി ദൂരത്തിൽ സറ്റ്ലെജ് നദിയാണ്.. യമുനയുടെ ഉൾ നദികളായ ഗിരി, പബ്ബാർ എന്നീ നദികളും നഗരത്തിനു സമീപത്തു കൂടെ ഒഴുകുന്നു. ഷിംലക്കു സമീപം വനമേഖല ഏകദേശം 414 hectares (1023 acres) ആയി പരന്നു കിടക്കുന്നു..
കാലാവസ്ഥ

മഞ്ഞുകാലത്ത് ഇവിടുത്തെ കാലാവസ്ഥ നല്ല തണുപ്പാണ്. വേനൽ കാലത്ത് ചെറിയ ചൂടുള്ള കാലാവസ്ഥയമണ്. ഒരു വർഷത്തിൽ താപനില 3.95 °C (39.11 °F) to 32.95 °C (91.31 °F) വരെ മാറിക്കൊണ്ടിരിക്കും. വേനൽക്കാല താപനില 14 °C ക്കും 20 °C ഇടക്കാണ്. തണുപ്പ് കാലത്ത് ഇതു -7 °C നും 10 °C ഇടക്ക് ആണ്. തണുപ്പ് കാലത്ത് മഴയുടെ അളവ് ഓരൊ മാസവും ഏകദേശം 45 mm വും മൺസൂൺ കാലത്ത് 115 mm വും ആണ്. ഒരു കൊല്ലത്തിൽ കിട്ടൂന്ന ഏകദേശം മഴയുടെ അളവ് 1520 mm(62 inches). ആണ്. ജനുവരിയിലും ഫെബ്രുവരിയിലും ഇവിടെ കനത്ത മഞ്ഞുവീഴ്ചയുണ്ടാവാറുണ്ട്.
അവലംബങ്ങൾ


വർഗ്ഗം:ഇന്ത്യയിലെ സംസ്ഥാനതലസ്ഥാനങ്ങൾ
വർഗ്ഗം:ഹിമാചൽ പ്രദേശിലെ പട്ടണങ്ങൾ
വർഗ്ഗം:ഷിംല
ഹൾക്ക് ഹോഗൻ

ടെറി ജീൻ ബൊളിയ (ജനനം ഓഗസ്റ്റ് 11, 1953) ഒരു അമേരിക്കൻ ചലച്ചിത്രനടനും അർദ്ധ വിരമിത പ്രൊഫഷണൽ റെസ്‌ലറുമാണ്. റിങ് നാമമായ ഹൾക്ക് ഹോഗൻ എന്ന പേരിലാണ് ഇദ്ദേഹം കൂടുതൽ അറിയപ്പെടുന്നത്. ഇദ്ദേഹത്തെ കേന്ദ്രീകരിച്ചുള്ള വിഎച്ച്1 റിയാലിറ്റി ഷോയായ ഹോഗൻ നോസ് ദ ബെസ്റ്റ് എൻബിസിയുടെ അമേരിക്കൻ ഗ്ലാഡിയേറ്റേഴ്സ് എന്നിവയിൽ ഇദ്ദേഹം പങ്കെടുത്തിട്ടുണ്ട്.

1980-കളുടെ മദ്ധ്യകാലം മുതൽ 1990-കളുടെ അദ്യകാലം വരെ വേൾഡ് റെസ്‌ലിങ് എന്റർടെയിന്മെന്റിൽ ഒരു പൂർണ അമേരിക്കൻ, തൊഴിലാളി വർഗ നായക കഥാപാത്രമായി ഇദ്ദേഹം പ്രശസ്തി നേടി. തുടർന്ന് വേൾഡ് ചാമ്പ്യൻഷിപ്പ് റെസ്‌ലിങിലേക്ക് മാറിയ 1990-കളുടെ മദ്ധ്യകാലം മുതൽ അവസാനം വരെ "ഹോളിവുഡ്" ഹൾക്ക് ഹോഗൻ എന്ന നാമത്തിൽ ഒരു വില്ലൻ ഗാങ് നേതാവിന്റെ രൂപത്തിൽ ഇദ്ദേഹം ശ്രദ്ധ നേടി. 2000-ങ്ങളുടെ തുടക്കത്തിൽ ഡബ്ലിയു ഡബ്ലിയു ഇയിലേക്ക് മടങ്ങിയെത്തിയ ഹോഗൻ തന്റെ പ്രശസ്തങ്ങളായ രണ്ട് കഥാപാത്രങ്ങളുടെ സവിശേഷതകൾ കൂട്ടിയിണക്കിക്കൊണ്ട് അൽപകാലം പ്രവർത്തിച്ചു.

2005-ൽ ഡബ്ലിയു ഡബ്ലിയു ഇ ഹോൾ ഓഫ് ഫേം അംഗത്വം സമ്മാനിക്കപ്പെട്ടു. ഇദ്ദേഹം ആകെ 12 തവണ ലോകചാമ്പ്യനായിട്ടുണ്ട് (6 തവണ ഡബ്ലിയു ഡബ്ലിയു ഇ/എഫ് ചാമ്പ്യൻ, 6 തവണ ഡബ്ലിയു സി ഡബ്ലിയു വേൾഡ് ഹെവിവെയ്റ്റ് ചാമ്പ്യൻ) ഒരു തവണ എഡ്ജിനൊത്ത് റ്റാഗ് ടീം ചാമ്പ്യൻഷിപ്പും നേടി. 1990, 1991 വർഷങ്ങളിലെ റോയൽ റമ്പിൾ വിജയിയും ഇദ്ദേഹമായിരുന്നു.
അവലംബം


വർഗ്ഗം:1953-ൽ ജനിച്ചവർ

വർഗ്ഗം:ഓഗസ്റ്റ് 11-ന് ജനിച്ചവർ


വർഗ്ഗം:പ്രൊഫഷണൽ റെസ്‌ലർമാർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:ജൂലൈ 24-ന് മരിച്ചവർ
വർഗ്ഗം:2025-ൽ മരിച്ചവർ
ഒർലാന്റോ ബ്ലൂം

ഒർലാന്റോ ജൊനാഥാൻ ബ്ലാങ്കാർഡ് ബ്ലൂം ഒരു ഇംഗ്ലീഷ് ചലച്ചിത്ര നടനാണ്. 2000-ങ്ങളുടെ ആദ്യ ഘട്ടത്തിൽ പുറത്തിറങ്ങിയ ദ ലോർഡ് ഓഫ് ദ റിങ്സ് ചലച്ചിത്ര പരമ്പരയിലെ എൽഫ് രാജകുമാരനായ ലെഗോളാസ്, പൈറേറ്റ്സ് ഓഫ് ദ കരീബിയൻ ചലച്ചിത്ര പരമ്പരയിലെ കൊല്ലനായ വിൽ ടർണർ എന്നീ കഥാപാത്രങ്ങളാണ് ഇദ്ദേഹത്തിന്റെ സിനിമാജീവിതത്തിൽ വഴിത്തിരിവായത്. തുടർന്ന് ഹോളിവുഡിലെ നായക താരങ്ങളിലൊരാളായി മാറി ഇദ്ദേഹം. ട്രോയ്, എലിസബത്ത്‌ ടൗൺ, കിങ്ഡം ഓഫ് ഹെവൻ എന്നീ ചിത്രങ്ങളിൽ നായക വേഷത്തിൽ അഭിനയിച്ചു. പൈറേറ്റ്സ് ഓഫ് ദ കരീബിയൻ:ഡെഡ് മാൻസ് ചെസ്റ്റ്, പൈറേറ്റ്സ് ഓഫ് ദ കരീബിയൻ: അറ്റ് വേൾഡ്സ് എന്റ് എന്നിവയാണ് ബ്ലൂമിന്റെ ഏറ്റവും അവസാനമിറങ്ങിയ ചിത്രങ്ങൾ.


വർഗ്ഗം:1977-ൽ ജനിച്ചവർ

വർഗ്ഗം:ജനുവരി 13-ന് ജനിച്ചവർ


വർഗ്ഗം:ജീവചരിത്രം
വർഗ്ഗം:ഇംഗ്ലീഷ് ചലച്ചിത്ര നടന്മാർ
മഹാരാജാസ് ടെക്നോളജിക്കൽ ഇൻസ്റ്റിറ്റ്യൂട്ട്, തൃശ്ശൂർ

തൃശ്ശൂർ ജില്ലയിലെ ഒരു പ്രധാന പോളിടെൿനിക്കാണ് മഹാരാജാസ് പോളിടെൿനിക് അഥവാ മഹാരാജാസ് ടെക്നോളജിക്കൽ ഇൻസ്റ്റിറ്റ്യൂട്ട്. തൃശ്ശൂർ നഗരത്തിന്റെ ഹൃദയ ഭാഗത്ത് തന്നെ ചെമ്പുക്കാവ് എന്ന സ്ഥലത്താ‍ണ് മഹാരാജാസ് പോളിടെൿനിക് സ്ഥിതി ചെയ്യുന്നത്. മഹാരാജാസ് പോളിടെൿനിക് കേരള സർക്കാരിന്റെ സാങ്കേതിക വിദ്യാഭ്യാസ വകുപ്പിന്റെ കീഴിൽ പ്രവർത്തിക്കുന്ന ഒരു വിദ്യാഭ്യാസസ്ഥാപനമാണ്. . ഇത് തൃശ്ശൂർ ജില്ലയിലെ നോഡൽ പോളിടെൿനിക്കാണ്.
സ്ഥാപന ചരിത്രം

രണ്ടാം ലോക മഹായുദ്ധകാലത്ത് ഒരു യുദ്ധ പരിശീലന സ്ഥാപനമായിട്ടാണ് ഈ വിദ്യാഭ്യാസസ്ഥാപനം തുടങ്ങിയത്. പിന്നീട് 1946 ൽ ഇതിനെ മഹാരാജാസ് ടെക്നോളജിക്കൽ ഇൻസ്റ്റിറ്റ്യൂട്ട് എന്ന് പേര് മാറ്റി. 1947-48 കാലഘട്ടത്തിൽ ഇവിടെ മൂന്ന് സാങ്കേതിക പഠന ശാഖകൾ തുടങ്ങി.
നിലവിലുള്ള സാങ്കേതിക പഠന ശാഖകൾ

മുഴുനീള ശാഖകൾ (കാലയളവ് - മൂന്നു കൊല്ലം)

* ഇലക്ട്രിക്കൽ
* മെക്കാനിക്കൽ
* സിവിൽ
* ഇലക്ടോണിക്സ്
* കമ്പ്യൂട്ടർ എഞ്ജിനീയറിംഗ്
എത്തിചേരാനുള്ള വഴി

*അടുത്തുള്ള റെയിൽ‌വേ സ്റ്റേഷനുകൾ‍: തൃശൂർ
*ഏറ്റവും അടുത്തുള്ള വിമാനത്താവളം: കൊച്ചി അന്താരാഷ്ട്ര വിമാനത്താവളം
പുറത്തേക്കുള്ള കണ്ണികൾ

മഹാരാജാസ് പോളിടെൿനിക്- ഔദ്യോഗികവെബ് സൈറ്റ്

കേരളത്തിലെ പോളിടെൿനിക്കുകളുടെ സമ്പൂർണ്ണ പട്ടിക

കേരള സർക്കാർ സാങ്കേതിക വിദ്യാഭ്യാസ വിഭാഗം
അവലംബം


വർഗ്ഗം:കേരളത്തിലെ പോളിടെൿനിക്കുകൾ
ഗവണ്മെന്റ് പോളിടെൿനിക്, കളമശ്ശേരി

എറണാകുളം ജില്ലയിലെ ഒരു പ്രധാന സാങ്കേതിക തൊഴിലധിഷ്ഠിത വിദ്യാഭ്യാസ സ്ഥാപനമാണ്‌ ഗവ. പോളിടെൿനിക് കളമശ്ശേരി. തൃശ്ശുരിൽ നിന്നും കൊച്ചിയിലേക്ക് പോകുന്ന ദേശീയപാത 544ൽ കളമശ്ശേരി എച്ച്.എം.ടി. കവലയിൽ നിന്നും 500 മീറ്റർ ദൂരത്തിലാണ് ഈ സ്ഥാപനം നിലകൊള്ളുന്നത്. ഇവിടെ ആകെ ഏഴ് സാങ്കേതിക പഠനശാഖകളുള്ള ഈ പോളിടെൿനിക് കേരളത്തിലെ ഏറ്റവുമധികം ശാഖകളുള്ള പോളിടെൿനിക്കാണ്‌.

ഗവ. പോളിടെൿനിക് കോളേജ് കളമശ്ശേരി ഒരു സാങ്കേതിക സ്ഥാപനമായി സ്ഥപിക്കപ്പെട്ടത് 1951 ലാണ്. പിന്നീട് 1958 ൽ ഇതൊരു പോളിടെൿനിക് ആയി ഉയർത്തുകയായിരുന്നു.
നിലവിലുള്ള സാങ്കേതിക പഠന ശാഖകൾ

മുഴുനീള ശാഖകൾ

* ഇലക്ട്രിക്കൽ
* മെക്കാനിക്കൽ
* സിവിൽ
* കെമിക്കൽ
* ആട്ടോമൊബൈൽ
* കമ്പ്യൂട്ടർ
* ഇലക്ട്രോണിക്സ് ആന്റ് കമ്മ്യൂണിക്കേഷൻ
ഹ്രസ്വകാല ശാഖകൾ

* റെഫ്രിജറേഷൻ
* വയറിംഗ്
* ഡ്രൈവിംഗ്
* സ്ക്രീൻ പെയിന്റിംഗ്
* ഫോട്ടോഷോ‍പ്പ്
* അലുമിനിയം ഫാബ്രിക്കേഷൻ
* ആട്ടൊ ഇലക്ട്രീഷ്യൻ
* ഇരു ചക്ര റിപ്പയറിംഗ്
* വെൽഡിംഗ്
* പ്ലം‌ബിംഗ്
* കെട്ടിട നിർമ്മാണം
* സർവേയിംഗ്
* വൈൻഡിംഗ്
* ഇലക്ര്ടികൽ സൂപ്പർ‌വൈസിംഗ്
എത്തിചേരാനുള്ള വഴി

*അടുത്തുള്ള റെയിൽ‌വേ സ്റ്റേഷനുകൾ‍: ആലുവ, എറണാകുളം
*ഏറ്റവും അടുത്തുള്ള വിമാനത്താവളം: കൊച്ചി അന്താരാഷ്ട്ര വിമാനത്താവളം
പുറത്തേക്കുള്ള കണ്ണികൾ

* ഗവ. പോളിടെൿനിക് കോളേജ് കളമശ്ശേരി ഔദ്യോഗികവെബ് സൈറ്റ്
* കേരളത്തിലെ പോളിടെൿനിക്കുകളുടെ സമ്പൂർണ്ണ പട്ടിക
* കേരള സർക്കാർ സാങ്കേതിക വിദ്യാഭ്യാസ വിഭാഗം
അവലംബം


വർഗ്ഗം:കേരളത്തിലെ പോളിടെൿനിക്കുകൾ
സെൻ‌ട്രൽ പോളിടെൿനിക്, തിരുവനന്തപുരം

തിരുവനന്തപുരം ജില്ലയിലെ ഒരു പ്രധാന പോളിടെൿനിക് ആണ് സെൻ‌ട്രൽ പോളിടെൿനിക് കോളേജ്. തിരുവനന്തപുരം ജില്ലയിലെ വട്ടിയൂർക്കാവ് എന്ന സ്ഥലത്താണ് ഈ കോളേജ് സ്ഥിതി ചെയ്യുന്നത്. തിരുവനന്തപുരം ജില്ലയിലെ നോഡൽ പോളിടെൿനിക് കൂടിയാണ് ഇത്.
സ്ഥാപന ചരീത്രം

ഈ പോളിടെൿനിക് ആദ്യമായി തുടങ്ങിയത് 1958 ൽ തിരുവനന്തപുരത്തെ പാളയം കലാ വിദ്യാലയത്തിന്റെ കൂടെയാണ്. ആദ്യം തുടങ്ങിയപ്പോൾ ഇവിടെ ഉണ്ടായിരുന്നത് 120 വിദ്യാർത്ഥികളായിരുന്നു. 1962 ൽ കോളേജ് ഇപ്പോൾ സ്ഥിതി ചെയ്യുന്ന വട്ടിയൂർക്കാവ് കാമ്പസിലേക്ക് മാറ്റി.
നിലവിലുള്ള സാങ്കേതിക പഠന ശാഖകൾ

മുഴുനീള ശാഖകൾ

* ഇലക്ട്രിക്കൽ
* മെക്കാനിക്കൽ
* സിവിൽ
* കമ്പ്യൂട്ടർ
* ഇലക്ടോണിക്സ്
* ടെക്സ്റ്റൈൽസ്
എത്തിചേരാനുള്ള വഴി

*അടുത്തുള്ള റെയിൽ‌വേ സ്റ്റേഷനുകൾ‍: തിരുവനന്തപുരം , തമ്പാനൂർ.
*ഏറ്റവും അടുത്തുള്ള വിമാനത്താവളം: തിരുവനന്തപുരം വിമാനത്താവളം
പുറത്തേക്കുള്ള കണ്ണികൾ

സെൻ‌ട്രൽ പോളിടെൿനിക് കോളേജ് ഔദ്യോഗികവെബ് സൈറ്റ്

കേരളത്തിലെ പോളിടെൿനിക്കുകളുടെ സമ്പൂർണ്ണ പട്ടിക

കേരള സർക്കാർ സാങ്കേതിക വിദ്യാഭ്യാസ വിഭാഗം
അവലംബം


വർഗ്ഗം:കേരളത്തിലെ പോളിടെൿനിക്കുകൾ
ചന്ദ്രശേഖർ സീമ

thumb|300px|right|Radius-mass relations for a model white dwarf. The green curve uses the general pressure law for an ideal Fermi gas, while the blue curve is for a non-relativistic ideal Fermi gas. The black line marks the ultra-relativistic limit.
ഒരു നക്ഷത്രം വെള്ളക്കുള്ളനായി മാറാനുള്ള ഉയർന്ന ദ്രവ്യമാനപരിധിയാണു ചന്ദ്രശേഖർ സീമ (Chandrasekhar limit). സൂര്യന്റെ പിണ്ഡത്തിന്റെ 1.44 മടങ്ങ്‌ (1.44M_{\odot}) (2.765×1030 kg)വരെ പിണ്ഡമുള്ള നക്ഷത്രങ്ങൾ സ്വയം കത്തിയെരിഞ്ഞ്‌ അവസാനം വെള്ളക്കുള്ളന്മാരായി മാറുംഎന്നാണു ഈ പരിധി കൊണ്ട് അർത്ഥമാക്കുന്നത്.

ഭാരം കുറഞ്ഞ മൂലകങ്ങളുടെ അണുകേന്ദ്രങ്ങൾ കൂടിച്ചേരുന്നതിലൂടെ ഉണ്ടാകുന്ന താപം മൂലം നക്ഷത്രത്തിന്റെ കാമ്പ് തകരാറിലാകുന്നു. നക്ഷത്ര പരിണാമത്തിന്റെ വിവിധ ഘട്ടങ്ങളിൽ, ഈ പ്രക്രിയയ്ക്ക് ആവശ്യമായ അണുകേന്ദ്രങ്ങൾ തീർന്നു, കാമ്പ് തകരാറിലാവുകയും അത് സാന്ദ്രത കൂടുകയും ചൂടാകുകയും ചെയ്യുന്നു. ഇരുമ്പിന്റെ അണുകേന്ദ്രങ്ങൾ സംയോജനത്തിൽ കൂടുതൽ ഊർജ്ജം ഉൽപാദിപ്പിക്കാൻ കഴിവില്ലാത്തതിനാൽ കാമ്പിൽ ഇരുമ്പ് അടിഞ്ഞു കൂടുന്ന ഒരു നിർണായക സാഹചര്യം ഉണ്ടാകുന്നു. കാമ്പ് മതിയായ സാന്ദ്രത കൈവരിക്കുകയാണെങ്കിൽ, ഗുരുത്വാകർഷണ തകർച്ചയ്‌ക്കെതിരെ അതിനെ സ്ഥിരപ്പെടുത്തുന്നതിൽ ഇലക്ട്രോൺ ഡീജനറസി മർദ്ദം ഒരു പ്രധാന പങ്ക് വഹിക്കും.


വർഗ്ഗം:ജ്യോതിർഭൗതികം
വർഗ്ഗം:വെള്ളക്കുള്ളന്മാർ
ഷോൺ മൈക്കിൾസ്

മൈക്കൽ ഷോൺ ഹിക്കൻബോട്ടം (ജനനം ജൂലൈ 22, 1965) ഒരു അമേരിക്കൻ പ്രൊഫഷണൽ റെസ്‌ലറാണ്. റിങ് നാമമായ ഷോൺ മൈക്കിൾസ് എന്ന പേരിലാണ് ഇദ്ദേഹം അറിയപ്പെടുന്നത്. വേൾഡ് റെസ്‌ലിങ് എന്റർടെയിന്മെന്റുമായി (WWE) കരാറിലേർപ്പെട്ടിരിക്കുന്ന ഇദ്ദേഹം ഇപ്പോൾ അതിലെ റോ വിഭാഗത്തിൽ പ്രവർത്തിക്കുന്നു. ഡബ്ലിയു ഡബ്ലിയു ഇയിലെ ഏറ്റവും മുതിർന്ന താരങ്ങളിലൊരാളാഅയ ഇദ്ദേഹവും ദി അണ്ടർറ്റേക്കർറും (മാർക്ക് കലവേ) മാത്രമാണ് ഇപ്പോഴും ഈ കമ്പനിയിൽ പ്രവർത്തിക്കുന്നവരിൽ മണ്ടേ നൈറ്റ് അറ്റ് റോയുടെ ആദ്യ എപ്പിസോഡിൽ പ്രത്യക്ഷപ്പെട്ടിട്ടുള്ളത്.

മിഡ്-സൗത്ത് റെസ്‌ലിങ്, അമേരിക്കൻ റെസ്‌ലിങ് അസോസിയേഷൻ (AWA) എന്നീ പ്രമോഷനുകളിലായാണ് മൈക്കിൾസ് തന്റെ റെസ്‌ലിങ് ജീവിതം ആരംഭിച്ചത്. 1987-ൽ ഇദ്ദേഹം ഡബ്ലിയു ഡബ്ലിയു ഇയിലെത്തി. അവിടെ ദ ക്ലിക് എന്ന സംഘം ഇദ്ദേഹം രൂപവത്കരിച്ചു. 1996-ൽ ഈ സംഘം അരങ്ങിൽ തിരക്കഥയിൽ നിന്ന് വ്യത്യസ്തമായി പ്രവർത്തിച്ച സംഭവം വൻ വിവാദങ്ങൾ സൃഷ്ടിച്ചിരുന്നു. അതിനടുത്ത വർഷം ഇദ്ദേഹം ഹണ്ടർ ഹേസ്റ്റ് ഹെംസ്‌ലി (പോൾ ലെവിസ്ക്യു) ചൈന (ജൊവാൻ ലോറർ) എന്നിവരുമായി ചേർന്ന് ഡി-ജെനറേഷൻ എക്സ് എന്ന സംഘം രൂപവത്കരിച്ചു.

ഇദ്ദേഹം നാല് തവണ ലോക ചാമ്പ്യനായിട്ടുണ്ട്(3 തവണ ഡബ്ലിയു ഡബ്ലിയു ഇ ചാമ്പ്യൻ, 1 തവണ വേൾഡ് ഹെവിവെയ്റ്റ് ചാമ്പ്യൻ). 1995, 1996 വർഷങ്ങളിലെ റോയൽ റമ്പിൾ വിജയിയും ആദ്യ ഗ്രാന്റ് സ്ലാം വിജയിയും ഇദ്ദേഹമായിരുന്നു.
അവലംബം


വർഗ്ഗം:പ്രൊഫഷണൽ റെസ്‌ലർമാർ
വർഗ്ഗം:1965-ൽ ജനിച്ചവർ
ഫ്രഞ്ച് (വിവക്ഷകൾ)

ഫ്രഞ്ച് എന്ന വാക്ക് ഇവയിൽ ഏതിനെയും വിവക്ഷിക്കാം.
*ഫ്രഞ്ച് ജനത - ഫ്രാൻസിൽ ജീവിക്കുന്ന ജനവിഭാഗം
*ഫ്രഞ്ച് ഭാഷ - ഫ്രാൻസിലും പഴയ ഫ്രഞ്ച് അധിനിവേശപ്രദേശങ്ങളിലും വ്യാപകമായി ഉപയോഗിക്കുന്ന ഭാഷ
*ഫ്രഞ്ച് എന്ന പേരുള്ള വ്യക്തികൾ
*ദ ഫ്രഞ്ച്, ഒരു ബാൻഡ്
കാണുക

*ഫ്രഞ്ച് ഫ്രൈസ്, ഒരു ഭക്ഷണം
*ഫ്രഞ്ച് കിസ്
*ഫ്രഞ്ച് കണക്ഷൻ, ഒരു വസ്ത്ര ബ്രാൻഡ്
*ഫ്രഞ്ച് റ്റോസ്റ്റ്,ഒരു ഭക്ഷണം
*ഇംഗ്ലീഷിൽ ഉപയോഗിക്കുന്ന ഫ്രഞ്ച് വാക്കുകൾ
*ഫ്രഞ്ച് ഡിഫൻസ്, ചെസ്സിൽ ഉപയോഗിക്കുന്ന ഒരു കരുനീക്കം
ജോൺ സീന

ജോൺ ഫെലിക്സ് അന്തോണി സീന (ജനനം ഏപ്രിൽ 23, 1977) ഒരു അമേരിക്കൻപ്രൊഫഷണൽ റെസ്‌ലറും ചലച്ചിത്രനടനും ഹിപ്പ്-ഹോപ്പ് സംഗീതജ്ഞനുമാണ്. വേൾഡ് റെസ്‌ലിങ് എന്റർടെയിന്മെന്റുമായി (WWE) കരാറിലേർപ്പെട്ടിരിക്കുന്ന ഇദ്ദേഹം ഇപ്പോൾ അതിലെ സ്മാക്ക് ഡൗൺ വിഭാഗത്തിൽ പ്രവർത്തിക്കുന്നു.

ഡബ്ലിയു ഡബ്ലിയു ഇയിൽ ഇദ്ദേഹം പതിനൊന്നു തവണ ഡബ്ലിയു ഡബ്ലിയു ഇ ചാമ്പ്യനും മൂന്ന് തവണ യുണൈറ്റഡ് സ്റ്റേറ്റ്സ് ചാമ്പ്യനും രണ്ട് തവണ വേൾഡ് റ്റാഗ് ടീം ചാമ്പ്യനും ആയിട്ടുണ്ട്. 2007 (2013)റോയൽ റമ്പിളിലും ഇദ്ദേഹം വിജയിച്ചിരുന്നു. (2012ലെ മണി ഇൻ ബാങ്കിലും വിജയിച്ചു അൾട്ടിമേറ്റ് പ്രോ റെസ്‌ലിങ്, ഒഹിയോ വാലി റെസ്‌ലിങ്, എന്നിവയിൽ നിന്നാണ് ഇദ്ദേഹം പരിശീലനം നേടിയത്. ഇവ രണ്ടിലും പ്രധാന ചാമ്പ്യൻഷിപ്പുകൾ ഇദ്ദേഹം നേടിയിരുന്നു.

സീന ഒരു റാപ്പ് ആൽബം പുറത്തിറക്കിയിട്ടുണ്ട്. യൂ കാന്റ് സീ മീ എന്ന ആ ആൽബം യു.എസ് ബിൽബോർഡ് 200 ചാർട്ടിൽ 15-ആം സ്ഥാനത്തെത്തിയിരുന്നു. ദി മറൈൻ എന്ന ചലച്ചിത്രത്തിൽ നായക വേഷത്തിൽ അഭിനയിച്ചു.
ആദ്യകാലം

മസാച്ചുസെറ്റ്സിലെ ന്യൂ ബെറിയിൽ 1977 ഏപ്രിൽ 23-നാണ് സീനയുടെ ജനനം.. ഡാൻ, മാറ്റ്, സ്റ്റീവ്, സീൻ എന്നിവരാണ് സീനയുടെ മുതിർന്ന സഹോദരങ്ങൾകുഷിങ് അക്കാദമിയിൽ നിന്നും ബിരുദം നേടിയതിന് ശേഷം മസാച്ചുസെറ്റ്സിലെ സ്പ്രിങ്ഫീൽഡ് കോളേജിൽ ചേർന്നു. മധ്യ അമേരിക്കയിലെ കോളേജ് ഫുട്ബോൾ ടീം അംഗമായിരുന്നു ജോൺ സീന. 54-)o നമ്പർ ജേഴ്സി ആയിരുന്നു ജോൺ സീന ധരിച്ചിരുന്നത്. ചില മത്സരങ്ങളിൽ 54 എന്ന സംഖ്യാ സ്ഥിരമായി ഉപയോഗിക്കുന്നു. 1998ൽ സ്പ്രിങ്ഫീൽഡിൽ നിന്നും എക്സർസൈസ് ഫിസിയോളജിയിൽ ബിരുദം എടുത്തു.-thumb|150px|right|'ജോൺസീന എയർപോർട്ടിൽ
അതിനു ശേഷം ബോഡിബിൽഡിങ്ങിനായി തന്റെ കരിയർ നീക്കിവെച്ചു. ശേഷം ലിമോസിൻ‍ എന്ന കമ്പനിയിൽ കാർഡ്രൈവറായി ജോലിനോക്കി.
പ്രൊഫഷണൽ റെസലിങ്ങ് കരിയർ

പരിശീലനം

ഒരു പ്രൊഫഷണൽ റെസലർ ആയിത്തീരാനുള്ള പരിശീലനം 2000-ലാണ് ‍സീന തുടങ്ങിയത്. സെമി സൈബോർഗ് റോബോട്ടിക്ക് എന്ന സ്വഭാവമുള്ള പ്രോട്ടൊടൈപ്പ് എന്ന രീതിയാണ് റിങിൽ സീന കാഴ്ച്ച വെച്ചത്.
ഈ കാലയളവിൽ അദ്ദേഹത്തിന്റെ റെസലിങ്ങ് കരിയറിനെ അടിസ്ഥാനമാക്കി ഡിസ്കവറി ചാനൽ ഇൻസൈഡ് പ്രോ റെസലിങ്ങ് സ്കൂൾ Inside Pro Wrestling School എന്ന ഒരു ഡോക്യുമെന്ററി അവതരിപ്പിച്ചു.
ചാമ്പൃൻഷിപ്പ്

നേട്ടങ്ങൾ

2000 ഏപ്രിൽ -ൽ അൾട്ടിമേറ്റ് പ്രോ റെസലിങ്ങ്(UPW) ഹെവിവെയിറ്റ് ചാമ്പൃൻഷിപ്പ് മെഡൽ സ്വന്തമാക്കി. ഡബ്ലിയു ഡബ്ലിയു യിൽ ഇദ്ദേഹം 17 തവണ ഡബ്ലിയു ഡബ്ലിയു ഇ ചാമ്പ്യനും മൂന്ന് തവണ യുണൈറ്റഡ് സ്റ്റേറ്റ്സ് ചാമ്പ്യനും രണ്ട് തവണ വേൾഡ് റ്റാഗ് ടീം ചാമ്പ്യനും ആയിട്ടുണ്ട്. 2007ൽ റോയൽ റമ്പിളിലും ഇദ്ദേഹം വിജയിച്ചിരുന്നു. അൾട്ടിമേറ്റ് പ്രോ റെസ്‌ലിങ്, ഒഹിയോ വാലി റെസ്‌ലിങ്, എന്നിവയിൽ നിന്നാണ് ഇദ്ദേഹം പരിശീലനം നേടിയത്. ഇവ രണ്ടിലും പ്രധാന ചാമ്പ്യൻഷിപ്പുകൾ ഇദ്ദേഹം നേടിയിരുന്നു. 2001ൽ ഒഹിയോ വാലി റെസലിങ്ങ് ടെറിറ്ററി വികസിപ്പിക്കുന്നതിനായി വേൾഡ് റെസലിങ്ങ് ഫെഡറേഷൻ(WWF) മായി വികസന കരാർ ഒപ്പിടുകയുണ്ടായി. ഈ കാലയളവിൽ പ്രോട്ടൊടൈപ്പായും, മിസ്റ്റർ.പി ആയും റിങിൽ ഫൈറ്റ് ചെയ്തു.
ഈ കാലയളവിൽ OVW ഹെവിവെയിറ്റ് ചാമ്പ്യൻഷിപ്പും OVW സൗത്തേൺ ടാഗ് ടീം ചാമ്പ്യൻഷിപ്പും സീനാ നേടി.
അഭിനയ ജീവിതം

2006 ഒക്ടോബർ-13-നാണ് സീന തന്റെ ആദ്യചിത്രമായ ദ മറൈനിൽ അഭിനയിക്കുന്നത്. ആദ്യത്തെ ഒരാഴ്ച്ച കൊണ്ടുതന്നെ ഏകദേശം 7 മില്യൺ ഡോളർ (70 ലക്ഷം രൂപ) അമേരിക്കൻ ബോക്സോഫീസിൽ കളക്ഷൻ നേടി. അദ്ദേഹത്തിന്റെ അടുത്ത ചിത്രമായ 12 Rounds മാർച്ച് 27, 2009ൽ പുറത്തിറക്കി.
ന്യൂ ഓർലൻസിൽ ആയിരുന്നു ഈ സിനിമയുടെ ചിത്രീകരണം. ;
അവലംബം

*
പുറം കണ്ണികൾ

* johncena at WWE.com
*
* John Cena at Online World of Wrestling
*
*


വർഗ്ഗം:1977-ൽ ജനിച്ചവർ
വർഗ്ഗം:ഏപ്രിൽ 23-ന് ജനിച്ചവർ
വർഗ്ഗം:പ്രൊഫഷണൽ റെസ്‌ലർമാർ
വർഗ്ഗം:അമേരിക്കൻ ചലച്ചിത്ര നടന്മാർ
ഡേവ് ബറ്റിസ്റ്റ

ഡേവിഡ് മൈക്കൽ ബൗറ്റിസറ്റ ജൂനിയർ(ജനനം ജൂലൈ 27, 1969) ഒരു അമേരിക്കൻ പ്രൊഫഷണൽ റെസ്‌ലറാണ്. ഡേവ് ബറ്റിസ്റ്റ, റിങ് നാമമായ ബറ്റിസ്റ്റ എന്നീ പേരുകളിലാണ് ഇദ്ദേഹം കൂടുതൽ അറിയപ്പെടുന്നത്. വേൾഡ് റെസ്‌ലിങ് എന്റർടെയിന്മെന്റുമായി (WWE) കരാറിലേർപ്പെട്ടിരിക്കുന്ന ഇദ്ദേഹം ഇപ്പോൾ അതിലെ റോ വിഭാഗത്തിൽ പ്രവർത്തിക്കുന്നു.

ഇദ്ദേഹം മൂന്ന് തവണ വേൾഡ് ഹെവിവെയ്റ്റ് ചാമ്പ്യനായിട്ടുണ്ട്. 2005 റോയൽ റമ്പിൾ മത്സരവും ഇദ്ദേഹം വിജയിച്ചിരുന്നു.
അവലംബം


വർഗ്ഗം:പ്രൊഫഷണൽ റെസ്‌ലർമാർ
വർഗ്ഗം:1969-ൽ ജനിച്ചവർ
സംക്രമണ ലോഹം

രസതന്ത്രത്തിൽ സംക്രമണ ലോഹം (സംക്രമണ മൂലകം എന്നും പറയുന്നു) എന്നതിന് രണ്ട് നിർവചനങ്ങൾ നിലവിലുണ്ട്.
* ആവർത്തനപ്പട്ടികയിലെ ഡി-ബ്ലോക്കിലുള്ള , സിങ്ക്, കാഡ്മിയം, മെർക്കുറി എന്നിവയുൾപ്പെടെയുള്ള മൂലകങ്ങൾ ഇങ്ങനെ അറിയപ്പെടുന്നു. ഇത് ആവർത്തനപ്പട്ടികയിൽ 3 മുതൽ 12 വരെയുള്ള ഗ്രൂപ്പുകളാണ്‌.
* ഐ.യു.പി.എ.സി യുടവചന പ്രകാരം, "അപൂർണ്ണമായ ഡി ഉപ-ഷെൽ ഉള്ളതോ അല്ലെങ്കിൽ അപൂർണ്ണമായ ഡി ഉപ-ഷെൽ ഉള്ളതായ ധന അയോണുകൾ നൽകുന്ന മൂലകങ്ങൾ ആണ്‌ സംക്രമണ ലോഹങ്ങൾ." ഈ നിർവചന പ്രകാരം സിങ്ക്, കാഡ്മിയം, മെർക്കുറി* എന്നിവ സംക്രമണ ലോഹങ്ങളല്ല.
(* 2007 സെപ്റ്റംബറിൽ മെർക്കുറി(IV) ഫ്ലൂറൈഡ് (HgF4)എന്ന സംയുക്തത്തിന്റെ നിർമ്മാണത്തെപറ്റിയുള്ള വാർത്ത വന്നതോടെ മെർക്കുറി ഒരു സംക്രമണ മൂലകമാണെന്ന് പല രസതന്ത്രജ്ഞരും വിധിയെഴുതി. എന്നാൽ പിന്നീട് നടന്ന ഒരു പരീക്ഷണത്തിലും (2016 വരെ) ഈ സംയുക്തം നിർമ്മിക്കാനായില്ല)


വർഗ്ഗം:ആവർത്തനപ്പട്ടിക
വർഗ്ഗം:സംക്രമണ ലോഹങ്ങൾ